Plovnost
Vodene mase, poput rijeka, jezera ili kanala, plovne su ako su dovoljno duboke, široke i mirne te bez prepreka, kao što su stijene, drveće i niski mostovi, kako bi razna plovila mogla sigurno proći. Mostovi izgrađeni preko plovnih puteva moraju imati dovoljan razmak i visinu iznad riječnog toka. Velika brzina protoka vode može učiniti rijeku neplovnom zbog opasnosti od sudara brodova. Vode mogu biti neplovne i zbog leda, naročito zimi ili u planinskim područjima. Plovnost zavisi i od konteksta: mala rijeka može biti plovna za manja plovila kao što su motorni čamac, kanu ili kajak, ali njome ne može ploviti teretni brod, putnički kruzer ili monitor riječne flotile. Plitke rijeke mogu se učiniti plovnima postavljanjem prevodnica koje reguliraju protok i povisuju uzvodni nivo vode ili jaružanjem, kojim se mogu produbiti i proširiti dijelovi riječnog korita.